ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en nl en es ka ka ka ka ka ka ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
დევნილებს გრანტის მისაღებად განცხადებების წარდგენა 31 მარტის ჩათვლამდე შეუძლიათ | ტელეგრაფი
საგრანტო პროგრამის „ეკონომიკური შესაძლებლობების თანაბარი ხელმისაწვდომობა დევნილებისთვის“ ფარგლებში გრანტის მისაღებად დევნილთა განაცხადების წარდგენა 2017 წლის 31 მარტის ჩათვლით, უკვე იუსტიციის სახლის 11 ტერიტორიულ ერთეულშია შესაძლებელი: გურჯაანი, ბათუმი, ფოთი, რუსთავი, ზუგდიდი, ქუთაისი, მარნეული, თიანეთი, თელავი, ყვარელი და მესტია.
საგრანტო განაცხადების მიღება, მიმდინარე წლის, პირველი მაისიდან განახლდება და თვის ბოლომდე გაგრძელდება.
ევროკავშირის მიერ დაფინანსებულ პროგრამას, დევნილთა საარსებო წყაროებით უზრუნველყოფის სააგენტო და გაეროს სურსათის და სოფლის მეურნეობის ორგანიზაცია ახორციელებენ. პროგრამის მიზანია, იძულებით გადაადგილებულ პირთა სოციალურ-ეკონომიკური ინტეგრაციის ხელშეწყობა, ასევე სახელმწიფოზე დამოკიდებულებიდან თვითკმარობაზე გადასვლის უზრუნველყოფა.
პროგრამის ფარგლებში მინიმუმ 700 ბენეფიციარი დაფინანსდება. გრანტის მოცულობა 2 500 ლარს შეადგენს. ასევე, შესაძლებელია ჯგუფური განაცხადის დაფინანსება, ერთ ჯგუფზე 5 000 ლარის ოდენობით. ჯგუფური განაცხადის გაკეთება შეუძლია მინიმუმ სამ დევნილ პირს, რომელთაგან ორი მაინც ერთიანდება პროექტის სამიზნე ჯგუფში.
პროგრამის ფარგლებში გრანტები გაიცემა შემდეგ სამიზნე კატეგორიებზე:
• მარტოხელა მშობლებზე, რომლებიც ზრდიან არასრულწლოვან შვილებს;
• შეზღუდული შესაძლებლობის სტატუსის მქონე პირებზე ან მათი ოჯახის წევრებზე;
• 25 წლის ან ნაკლები ასაკის ახალგაზრდებზე, რომლებიც მართავენ ოჯახს – დამოუკიდებლად უვლიან არასრულწლოვან დედმამიშვილებს;
• ხანდაზმულ პირებზე, რომლებიც ზრუნავენ არასრულწლოვან ობოლ შვილიშვილებზე.
დაინტერესებულ პირებს საგრანტო განაცხადების წარდგენა, იუსტიციის სახლის 11 ფილიალის გარდა, შეუძლიათ ასევე: დევნილთა საარსებო წყაროებით უზრუნველყოფის სააგენტოში – ქ. თბილისი, თამარაშვილის ქ. N15ა; საქართველოს ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა სამინისტროს ტერიტორიულ ორგანოებში: აჭარისა და სამეგრელო – ზემო სვანეთის ტერიტორიული ორგანო, ქ. ზუგდიდი, ხუბულავას ქ N6, იმერეთის, გურიის, რაჭა-ლეჩხუმისა და ქვემო სვანეთის ტერიტორიული ორგანო, ქ. ქუთაისი, ირაკლი აბაშიძის გამზ. N27; კაზრეთის, სართიჭალის, მარტყოფის, მეჯვრისხევის, ორსანტიის, კოდის, სადახლოს, დიდი ჯიხაიშის, ჩაქვის, გეგუთისა და გომის საზოგადოებრივ ცენტრებში.
სსიპ „იუსტიციის სახლში“ საგრანტო პროგრამაზე განაცხადების მიღების შესაძლებლობა ხელს შეუწყობს პროგრამის ხელმისაწვდომობას სამიზნე კატეგორიისთვის.
Previous articleნარჩენების მართვის კოდექსის წესების დარღვევის 2 ფაქტი ბოლნისსა და მარნეულში
Next articleსოკოს მოყვანა ხის მორებზე — ექსტენსიური მეთოდი
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
გარდაბანში 300 მეგავატიანი თბოელექტროსადგური აშენდება
,,არემჯი“ გარემოსდაცვითი პროგრამით გათვალისწინებულ ძირითად სამუშაოებს 2020 წელს დაასრულებს
კომპანია “არემჯის” მხარდაჭერით საქართველოს კულტურული მემკვიდრეობის პირველი ფორუმი გაიმართა
იაპონია სქართველოს მოქალაქეებისთვის სავიზო პროცედურებს ამარტივებს
დაშავებულმა ქართველმა სამხედროებმა პარასპორტულ ღონისძიებაში მიიღეს მონაწილეობა
ბოლნისის მუნიციპალიტეტის მერია საოჯახო მარნების ღვინის პოპულარიზებას იწყებს
ერთიანი ეროვნული გამოცდების საბოლოო შედეგების გამოცხადების თარიღი ცნობილია
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია